乙酉歲舍弟扶侍歸興義莊居後獨止舍待替人
作者：孟郊
朝代：唐

paragraphs: 誰言舊居止，主人忽成客。
僮僕強與言，相懼終脉脉。
出亦何所求，入亦何所索。
飲食迷精麤，衣裳失寬窄。
回風卷閑簟，新月生空壁。
士有百役身，官無一姓宅。
丈夫恥自餙，衰鬚從颯白。
蘭交早已謝，榆景徒相迫。
惟予心中鏡，不語光歷歷。